కోల్‌కాతా
17వ శతాబ్దపు చివరి సమయంలో మొగల్ సామ్రాజ్య బెంగాల్ రాజ్యప్రతినిధి పాలనలో ప్రస్తుత కోల్ కత ప్రదేశంలో ఉన్న మూడు గ్రామాలు ఉండేవి. 1690లో బెంగాల్ నవాబు ఈస్టిండియా కంపనీకి వ్యాపార అనుమతి ఇచ్చిన తరువాత కంపనీ ఈ ప్రదేశాన్ని
బలమైన రేవుపట్టణంగా అభివృద్ధి పరచింది. 1756లో కొల్ కత నగరం నవాబు సిరాజ్ ఉద్ దులాహ్ చేత ఆక్రమించబడింది. తరువాతి సంవత్సరమే ఈస్టిండియా కంపనీ ఈ నగరాన్ని తిరిగి స్వాధీనపరచుకుని 1772 నాటికి పూర్తి సామ్రాజ్యాధిపత్యం కూడా సాధించింది. మొదట ఈస్టిండియా కంపనీ తరువాత బ్రిటిష్ సామ్రాజ్యపాలనలో కొల్ కత 1911 వరకు భారతదేశ రాజధానిగా ఉంటూ వచ్చింది. ఈ నగర భౌగోళిక పరమైన అసౌకర్యాలు, బెంగాలులో సమైగ్ర స్వతంత్ర ఉద్యమం తీవ్రరూపందాల్చడం వంటి పరిణామాల కారణంగా రాజధాని కొత్త ఢిల్లీకి బదిలీ చేయబడింది. ఈ నగరం స్వాతంత్ర్యోద్యమంలో కేంద్రస్థానం అయింది. ఆ సమయంలో ఈ నగరం ఉద్రక్త రాజకీయాలలో ఉంటూ వచ్చింది. 1947 స్వతంత్రం వచ్చిన తరువాత ఆధునిక భారతదేశంలో కొల్ కత విద్య, వితజ్ఞానం, సంస్కృతి మరియు రాజకీయలలో పలు దశాబ్ధాల కాలం ఈ నగరం ప్రధానకేంద్రంగా అభివృద్ధి చెందింది. 
2000 నుండి ఈ నగరం వేగవంతంగా ఆర్థిక ప్రగతిని సాధించింది.
ఎస్టోనియా
ఎస్టోనియా సినిమా 1908 లో స్వీడిష్ కింగ్ గుస్తావ్ టాలిన్ని సందర్శించడం గురించి వార్తాచిత్రాన్ని ప్రారంభించింది. ఎస్టోనియాలో మొట్టమొదటి ప్రజా టి.వి. ప్రసారం 1955 జూలైలో జరిగింది. 1926 డిసెంబరులో రెగ్యులర్ లైవ్ రేడియో ప్రసారాలు ప్రారంభమయ్యాయి. 1990 ల ప్రారంభంతో పోలిస్తే ఎలక్ట్రానిక్ మాధ్యమాల రంగంలో నియంత్రణలు విప్లవాత్మక మార్పులను తెచ్చాయి. ప్రైవేట్ టి.వి. ప్రసారాల కొరకు మొదటి లైసెన్సులు 1992 లో జారీ చేయబడ్డాయి. మొదటి ప్రైవేట్ రేడియో స్టేషన్ 1990 లో గాలిలోకి ప్రవేశించింది.
ప్రస్తుతం మాధ్యమం ఒక శక్తివంతమైన పోటీ రంగంగా ఉంది. వీక్లీ వార్తాపత్రికలు, మ్యాగజైన్స్ వంటి అనేక శాఖలు ఉన్నాయి. ఎస్టోనియన్లకు 9 దేశీయ టి.వి. చానల్స్, రేడియో స్టేషన్లు ఉన్నాయి. రాజ్యాంగం వాక్స్వాతంత్రానికి హామీ ఇస్తుంది. ఎస్టోనియా ప్రెస్ ఫ్రీడమ్ కోసం అంతర్జాతీయ స్థాయిలో గుర్తింపు పొందింది. 2012 " రిపోర్టర్స్ వితౌట్ బోర్డర్స్ " ఆధారంగా ప్రెస్ ఫ్రీడమ్ ఇండెక్సులో 3 వ స్థానంలో నిలిచింది.